kardosdrur/scandi-wiki huggingface dataset:
Charlie og chokoladefabrikken

Charlie og chokoladefabrikken kan henvise til:
 Charlie og chokoladefabrikken (roman) – roman af Roald Dahl.
 Charlie og chokoladefabrikken (film fra 1971) – film fra 1971 og første filmatisering af bogen.
 Charlie og chokoladefabrikken (film fra 2005) – film fra 2005 og anden filmatisering af bogen.
Laban 5

Laban 5 er navnet på Labans femte og sidste danske album, som udkom i 1987.

Spor 

Album fra 1987
Laban-album
Roulette (album)

Roulette er navnet på Labans andet og sidste engelsksprogede album, som udkom i 1987.

Spor 

Album fra 1987
Laban-album
Træasters

 
Træasters (Olearia nummulariifolia) er en stedsegrøn busk med en tæt forgrenet, opret vækst. Arten anvendes i haver og er hjemmehørende i New Zealand.

Beskrivelse 
Skuddene er først grønne, men bliver senere gullige med et filtet lag af hår. Til sidst er de præget af de tydelige bladar. Bladene er meget tætsiddende (de dækker grenen helt), tilliggende, tykke og læderagtige. De er ovale eller omvendt ægformede med hel rand og grågrøn farve.

Blomstringen sker i juli. Blomsterne er samlet i endestillede kurve, som er sammensat af uregelmæssigt anbragte randblomster og rørformede skiveblomster. Kronbladene er hvide.

Rodnettet er kraftigt og dybtgående. Blomsterne er duftende.

Højde x bredde og årlig tilvækst: 1,00 x 1,00 m (10 x 5 cm/år), i hjemlandet dog væsentligt større.

Hjemsted 
Arten er hjemmehørende i området mellem East Cape på Nordøen og Foveauxstrædet på Sydøen i New Zealand. Her findes den oven for trægrænsen på de høje bjerge.

På østvendte skråninger af Mount Ruapehu midt på Nordøen, New Zealand findes arten over skovgrænsen (i mere end 1.000 m højde) på klitter og tørkeprægede områder sammen med bl.a. Bjerg-Sydtaks, Coprosma pseudocuneata (en art i Krap-familien), Dracophyllum filifolium (en art i Lyng-familien), Duft-Hebe, Gaultheria crassa (en Bjergte-art), Pentachondra pumila (en art i Lyng-familien), Phyllocladus alpinus (en nåletræ-art), Pseudopanax colensoi (en art i Vedbend-familien) og Rød Tussock

Note 

Buske
Haveplanter
Hvide blomster
Greatest hits (Laban)

Greatest hits er navnet på Labans opsamlingsalbum, som udkom i 1988.

Spor 

Album fra 1988
Laban-album
Kay Suenson

Kay Suenson (30. april 1872 – 21. januar 1954) var direktør for Store Nordiske Telegrafselskab (nuværende GN Store Nord) og kammerjunker.

Han var søn af Edouard Suenson. Han blev student 1891, cand.jur. 1898 og var direktør i Store Nordiske Telegrafselskab fra 1908.

Han var dekoreret med Dannebrogordenen og tillige de udenlandske ordener Kinesiske Dobbelte Drage Orden, Japanske Hellige Skats Orden og Russiske Skt. Anna Orden.

Kilder 
 Kraks Blå Bog 1910

Erhvervsfolk fra Danmark
Riddere af Dannebrog
Kay
Danskere i 1900-tallet
Jurister fra Danmark
Personer i Kraks Blå Bog (afdøde)
Wilhelm Kienzl

Wilhelm Kienzl (født 17. januar 1857 i Waizenkirchen, Oberösterreich, død 3. oktober 1941 i Wien) var en østrigsk komponist.

Kienzl studerede i Graz og Wien musik og musikvidenskab, tog doktorgraden i sidstnævnte by, og holdt forelæsninger i München. I øvrigt var Kienzl operakapelmester i forskellige mindre byer og i München, kom under et ophold i Bayreuth (1879) under Wagners indflydelse og komponerede en del kammermusik og klaverværker "af lettere Faktur" (Riemann ) samt et par operaer (Urvasi og Heilmar der Narr).

Kendt i videre kredse blev Kienzl først i 1890'erne med operaen Der Evangelimann, der opførtes rundt om i Tyskland og vakte en betydelig opsigt på grund af det ejendommelige virkningsfulde (og »rørende«) emne og den folkelige, følelsesfulde musik. Evangeliemanden opførtes overalt i Tyskland og er også nået til Norden (København, Stockholm). Siden har Kienzl med held ladet opføre operaerne Don Quixote (1898) og navnlig Der Kuhreigen (1911). Han er forfatter til en Wagnerbiografi (1904, 7. oplag 1908), Betrachtungen und Erinnerungen (1909) med mere.

1920 komponerede han melodien til et digt Deutschösterreich, du herrliches Land skrevet af dr. Karl Renner; dette digt gjaldt til 1929 som en uofficiel nationalhymne for den første østrigske republik som varede fra 1919 til 1934.

Ved siden af Engelbert Humperdinck og Siegfried Wagner, som komponerede eventyroperaer, er Kienzl den vigtigste operaskaber i den romantiske Wagner-efterfølgelse. Ganske vist indeholdt Evangelimann, kendt gennem arien Selig sind, die Verfolgung leiden, elementer af den opkommende verisme; alligevel ligger Kienzls styrke snarere i folkelige scener. På det seneste har hans omfangsrige liedproduktion også fået opmærksomhed.

Under indtryk af de moderne musikstrømninger skrev han fra 1926 ingen store værker og opgav af helbredsgrunde helt at komponere i 1936.

Kilder 
  Opslag af kontorchef W. Behrend samt for sidste del af hans liv materiale fra den tyske Wikipedia-artikel, (oldid=54259605)

Noter

Eksterne henvisninger 
 Wilhelm Kienzl Strygekvartet No.1, Op.22, lydprøver og information

Komponister fra Østrig
Romantikkens komponister
Operakomponister fra Østrig
Biografiforfattere
Østrigere i 1800-tallet
Østrigere i 1900-tallet
De største narrestreger

De største narrestreger er navnet på Labans opsamlingsalbum, som udkom i 1997.

Spor 

Album fra 1997
Laban-album
Bent Suenson

Bent Suenson (27. oktober 1902 i Stuttgart – 11. juli 1992) var direktør for Store Nordiske Telegrafselskab.

Bent Suenson var søn af professor Edouard Suenson, og blev gift med Meg Suenson, f. 4. april 1911 i København som datter af direktør Johan Munthe-Brun (død 1937) og hustru Margrethe Jørgine f. Hansen (død 1948).

Suenson blev student 1920, cand.polyt. 1925 og kom i Det Store Nordiske Telegrafselskabs tjeneste 1925. Han var i England 1926-27, Paris 1928 og i Kina og Japan 1928-31; blev underdirektør 1932, direktør 1938, adm. direktør 1954; medlem af selskabets bestyrelse fra 1945, næstformand 1947; direktør for A/S Det Store Nordiske Telegraf-Selskabs Holding Company 1946-53, medlem af og næstformand i sammes bestyrelse 1947-50 og fra 1953.

Han var medlem af bestyrelsen for forskellige andre aktieselskaber, for H.C. Ørsteds Fond for teknisk-videnskabelige undersøgelser, for foreningen Dansk Samvirke og for Tietgen-Fonden; medlem af Akademiet for de tekniske Videnskaber, Nationaløkonomisk Forening samt Selskabet Orlogsmuseets Venner.

Han var Ridder af Dannebrog og Dannebrogsmand samt dekoreret med følgende udenlandske ordener: Franske Æreslegion, Svenske Nordstjerne Orden og Svenske Vasa Orden.

Kilder 
 Kraks Blå Bog 1957

Eksterne henvisninger 
 

Erhvervsfolk fra Danmark
Riddere af Dannebrog
Medlemmer af Akademiet for de Tekniske Videnskaber
Danskere i 1900-tallet
Ingeniører fra Danmark
Riddere af Æreslegionen
Personer i Kraks Blå Bog (afdøde)
Abner M. Perrin

Abner Monroe Perrin (8. februar 1827 – 12. maj 1864) var general i den konfødererede hær under den Amerikanske borgerkrig. Han blev dræbt i Slaget ved Spotsylvania Court House.

Perrin blev født i Edgefield County i South Carolina. Han kæmpede i den Mexicansk-amerikanske krig som løjtnant i infanteriet. Da han kom hje læste han jura og blev optaget i advokatsamfundet i 1854. Da borgerkrigen brød ud gik han ind i den konfødererede hær som kaptajn i 14. South Carolina Infantry som var tilknyttet Maxcy Gregg's brigade i A.P. Hills berømte "Light Division".

Perrin deltog med Greggs brigade gennem alle de store slag, herunder Syvdagesslaget, Andet slag ved Bull Run, Slaget ved Antietam og Slaget ved Fredericksburg. Da Greggs efterfølger, Samuel McGowan, blev såret i Slaget ved Chancellorsville overtog Perrin ledelsen af brigaden og førte den i det følgende slag ved Gettysburg i divisionen under generalmajor William Dorsey Pender i Hills nye 3. Korps.
Ved Gettysburg, den 1. juli 1863, var Perrins brigade involveret i det konfødererede angreb der erobrede Seminary Ridge. Den 10. september 1863, blev Perrin forfremmet til brigadegeneral. Da McGowan vendte tilbage blev Perrin overført til at lede Alabama brigaden, som tidligere havde været underlagt Cadmus Wilcox i generalmajor Richard H. Andersons division. (Wilcox var blevet udpeget til at lede Penders division, efter at denne var død af de sår han havde fået ved Gettysburg.)

Perrin var bemærkelsesværdig tapper i Slaget ved the Wilderness i maj 1864. I det følgende slag, Slaget ved Spotsylvania Court House, erklærede Perrin "Jeg kommer ud af denne kamp som en levende generalmajor eller en død brigadegeneral". Da "Mule Shoe" (eller "Bloody Angle") blev løbet over ende og det meste af Edward Johnsons division blev taget til fange den 12. maj blev enheder fra 3. Korps kaldt til hjælp, herunder Perrins brigade. Han førte sine mænd i et behjertet modangreb gennem meget kraftig beskydning med sværdet i hånd, og han faldt fra sin hest ramt af 7 kugler. Han døde straks.

Perrin ligger begravet på den konfødererede kirkegård i Fredericksburg, Virginia.

Referencer 
 Warner, Ezra J., Generals in Gray: Lives of the Confederate Commanders, Baton Rouge: Louisiana State University Press, 1959, .

Personer fra South Carolina
Personer i den amerikanske borgerkrig
Hardcourt

Hardcourt er et underlag, hvor man kan udøve forskellige former for sport.

Tennis 

I tennis er hardcourt et meget benyttet underlag udendørs såvel som indendørs. Hardcourt er anset for at være et underlag, hvor hårdtslående spillere har en lille fordel. Hardcourtbaner kan variere i hastighed, men de er generelt hurtigere end grus, men langsommere end græs. Hvor meget boldens hastighed nedsættes, afhænger af hvor meget sand, der tilføres malingen.  Disse baner er anset for at være den mest ligeværdige type underlag for alle spillestile. U.S. Open er spillet på en akryl hardcourt DecoTurf, mens Australian Open spilles på en syntetisk hardcourt Plexicushion, hvor man dog tidligere har brugt Rebound Ace.

Den største forskel mellem syntetisk og en ægte hardcourt-overflade er underlagets hårdhed. Når en bold hopper på overfladen er den hurtigere, end alle andre overflader, hvis der ikke er meget sand i overflademalingen. Mængden af sand brugt i overflademalingen og størrelsen på sandkornene afgør også hastigheden – mere sand betyder lavere hastighed og større sandkorn vil nedsætte spillets hastighed. Hvis der er meget sand i overflademalingen vil der komme mere friktion og altså et bedre grip i underlaget, og der vil komme en grusbane-effekt, hvor topspin betyder mere for spillet.

Se også 
Grusbane (tennis)

Fodnoter 

Tennis
Underlag til sport
Neji Hyuga

Neji Hyuga (日向 ネジ, Hyuuga Neji) er en figur fra manga- og animeserien Naruto.

Neji var et vidunderbarn fra Hyuga klanen og medlem af Team Gai, hvor Gai sensei var holdkaptajn for Neji, Tenten og Rock Lee. På Ninja akademiet var han en af de mest populære elever, i hård konkurrence med Sasuke Uchiha.

Neji viste første gang sit naturtalent med sin "gentle fist" stil – en kampstil, hvor han kunne stoppe sin modstanders chakra, så vedkommende ikke kan lave ninjutsu'er. Derudover brugte han klanens doujutsu (øjeteknik), Byakugan, der gør brugeren i stand til at se modstanderens chakra åre og 360o omkring sig i en radius af 50 meter. Han prøvede konstant at lukke det blinde område, der sidder i nakken, når han brugte Byakugan og derved forøge sin synsradius.

Neji's talent var enormt, selvom han var af barn af klanens "slave hus", der kun skal tjene "hoved huset". Forholdet mellem "slave huset" og "hoved huset" er derfor ikke godt, og alle fra "slave huset" har en forbandelses-jutsu på sig, som kan forvolde dem  stor smerte, hvis "hoved huset" ønsker det. 
Derfor brugte Neji enhver chance for at angribe "hoved husets" datter, Hinata Hyuga, både verbalt og psykisk.

Neji troede på fantalistisk filosofi; at ens skæbne er forseglet og en svag person altid vil være svag. Men da Naruto, som mener folk kan ændre sig, vandt over Neji i kamp, kastede Neji filosofien fra sig og satte sig selv det mål at han "aldrig ville tabe i kamp". Han prøvede også at bløde forholdet mellem "slave huset" og "hoved huset" op, hvilket resulterede i, at lederen af "hoved huset", hans fars tvillingebror, begyndte at træne ham. Hans forhold til hans kusine Hinata Hyuga synes ligeledes at forbedres i løbet af Shippūden, hvor han af og til ses agere overbeskyttende overfor Hinata. Dette ses særligt i anime-udgaven samt i spin-off serien Rock Lee & His Ninja Pals.

I kapitel 614 af mangaen dør Neji da han ofrer sig for Hinata og Naruto under den fjerde Shinobi-verdenskrig. Naruto når at råbe efter en læge, men Neji fortæller ham, at det allerede er for sent. Både Naruto og Hinata er forfærdede og knuste, og da Naruto spørger hvorfor Neji, geniet fra Hyūga klanen, valgte at ofre sig for ham, husker Neji tilbage på deres kamp under Chūnin Examen og forklarer Naruto, at det var fordi der var nogen, der kaldte ham et geni. Endelig forstår Neji også hvorfor hans far i sin tid valgte at ofre sig for sin klan, da hans kæres liv afhang af det. Da han dør, løftes forbandelsen fra hans pande, og hans Byakugan forsejles.

Eksterne henvisninger 

Figurer fra Naruto
Heimenkirch

Heimenkirch er en købstad (Markt) i Landkreis Lindau, i Regierungsbezirk Schwaben, i den tyske delstat Bayern.

Geografi 

Heimenkirch ligger i Westallgäu.
 
I kommunen ligger ud over Heimenkirch landsbyerne Aspach, Berg, Biesenberg, Dreiheiligen, Engenberg, Geigersthal, Hofs, Kappen, Mapprechts, Meckatz, Menzen, Mothen, Oberhäuser, Ober- og Unterried, Riedhirsch, Syrgenstein, Wolfertshofen og Zwiesele.

Historie 

Navnet Heimenkirch menes at stamme fra en germansk fyrste ved navn Heimo. Kommunen hørte tidligere til Østrig og var en del af det østrigske Bregenz-Hohenegg. Efter Freden i Pressburg (1805) blev kommunen en del af Bayern.

Eksterne henvisninger 

Westallgäu
Allokering

Allokering kan henvise til flere sammenhænge  omkring tildeling, fordeling eller flytning  fx varer eller ressourcer:

 Computere
 Forsinket allokering
 Block allocation map
 FAT
 IP-adresse-allokering
 Hukommelsesallokering
 No-write allocation (cache)
 Registerallokering
 Økonomi
 Økonomisk system
 Asset allocation
 Allokering af ressourcer
 Markedsallokeringsplan
 Strategisk planlægning: ressourceallokering
 Telekommunikation
 Call-sign allocation plan
 Frekvensallokering
 Typeallokeringskode
Arena Zagreb

Arena Zagreb er en multibrugssportshal, som ligger i den sydvestlige del af Zagreb i Kroatien (i Lanište-bydelen af Novi Zagreb). Hallen blev brugt til VM i håndbold 2009 (mænd) og EM i håndbold 2018 (mænd).

Arena Zagreb er også hjemmebane for Kroatiens håndboldlandshold og RK Zagreb.
Arenaen bliver bl.a. brugt til koncerter.

Eksterne kilder/henvisninger 

 Arena Zagreb fotogalleri
 

Idrætsanlæg i Kroatien
Zagreb
Center Syd

Center Syd kan henvise til flere emner:

 Center Syd (Hvidovre) - en kontorbygning på Avedøre Holme
 Center Syd (Löddeköpinge) - et indkøbscenter i Skåne
 Center Syd (Aarhus) - et indkøbscenter i Tranbjerg
Papegøjeplader

Papegøjeplader er en dansk betegnelse for nummerplader med mere end én baggrundsfarve. Denne type nummerplader bruges til at vise at et køretøj kan bruges både privat og til erhverv.

De første papegøjeplader blev indført d. 1. april 1953, hvor en ny type nummerplader til motorcykler, der dels kunne bruges privat og dels havde en varesidevogn. Folkeviddet døbte dem "papegøjeplader". Det vides ikke præcis hvorfra navnet kom, men det skyldes sandsynligvis de mange farver.

1. april 1957 fulgte papegøjepladerne til biler efter og de kunne fås op til ca. 1970.

1. januar 2009 genindførtes papegøjepladerne til biler, grundlæggende med samme funktion, dvs. til varebiler, hvor der er betalt moms og som derfor kan benyttes privat.

Identifikationssystemer
Vonsild Kirke

Vonsild kirke er en kirke i Vonsild ved Kolding.

Den nuværende kirkebygning er opført i 1824 i nyklassisk stil og afløste en gammel middelalderlig stenkirke fra omkring 1200, oprindelig indviet til Sankt Anna.. Arkitekten var kongelig hofbygmester C.F. Hansen. Grundstenen blev nedlagt den 5. juni af Frederik d.VI, og den blev derfor kaldt Frederikskirken i Vonsild. Indvielse var d. 5. december 1824. Kirkens mure var oprindelig pudset med en rødlig puds, men efter en istandsættelse i 1995 fremtræder kirkens ydre,  som man ser den i dag, som C.F. Hansen tegnede den.

Langhusets flankemure er symmetrisk opbygget med rektangulære vinduer forneden og cirkelvinduer foroven samt afvalmet tag mod øst. Mod vest ses et firkantet tårn som på Vor Frue kirke i København. Tårnet hviler på langhusets vestmur og danner overdel til en pompøs portalindramning omkring vestindgangen, hvilket kan minde om de østjyske styltetårne. Tårnets højde har været noget diskuteret, den nuværende højde er den oprindelige efter C.F. Hansens tegninger, men i 1880 fandt man, at tårnet var for lavt og fik det forhøjet, men ved den seneste restaurering har man ført tårnet tilbage til oprindelig højde. Foran indgangen til kirkegården er opstillet en skulptur fra 1978, Den gode hyrde, af Elise Heide-Jørgensen, som er født og opvokset i Vonsild.

I våbenhuset ses to store præstetavler, hvoraf det fremgår, at stedets først kendte præst var en hr. Rejmarius fra omkring år 1070. Kirkens gamle klokke har ringet i sognet siden 1726. Dåbsfadet er tegnet af billedhuggeren Johannes Bjerg og lavet af sølv, der blev indsamlet i sognet. Kirkens ældste inventar er de to malmlysestager på alteret fra 1663 og 1676. Titusstagen i midten er en gave fra menigheden i anledning af kirkens 100 årsdag i 1924.Døbefonten er anskaffet i 1941. Den er en marmor­version af Bertel Thorvaldsens døbefont i Rejkjaviks domkirke, hugget efter Thorvaldsens død af billedhugger Rasmus Andersen. 

Inventaret er originalt, men prædikestolen, der oprindelig var placeret i kirkens apsis over alteret, blev i 1890'erne flyttet ned i kirkens kor/skib, og væggen i apsis blev dækket af en malet frise, der forestiller Jesu korsgang – efter Thorvaldsens relief i Vor Frue. Frisen er malet af Carl Louis Petersen.Døbefont og relieffer i kirken er alle sammen Thorvaldsen-kopier. I forbindelse med en indvendig istandsættelse vil en del af den indvendige udsmykning forsvinde til fordel for et mere enkelt udtryk.

Kilder

Eksterne kilder og henvisninger 

 Vonsild Kirke  hos nordenskirker.dk
 Vonsild Kirke hos KortTilKirken.dk

Kirker i Kolding Kommune
Kirker i Haderslev Stift
Kirker i Vejle Amt
Etableret i 1824
Bygninger, konstruktioner og anlæg i Kolding
Hergatz

Hergatz er en kommune i Landkreis Lindau, i regierungsbezirk Schwaben, i den tyske delstat Bayern. Den opstod i sin nutidige form i slutningen af 1970erne ved en sammenlægning af de tidligere kommuner Wohmbrechts og Maria-Thann.

Geografi 
Hergatz ligger i den vestlige del af landskabet Allgäu.

Landsbyerne Grod, Beuren, Möllen, Wohmbrechts og Hergatz ligger ved Bundesstraße 12 München–Lindau, ca. 20 km fra Lindau.

Landsbyerne Grod, Staudach og Handwerks ligger ved den øvre del af floden Argen, som ved Langenargen løber ud i Bodensøen.

Den gamle handelsrute Tyroler Salzstraße fra Bad Reichenhall og Hall i Tyrol til Lindau går gennem landsbyen Wohmbrechts.

Eksterne henvisninger 

 Website der Ortsheimatpflege Hergatz 
 Urlaub in Hergatz

Westallgäu
Bankpakke 2

Bankpakken til den danske banksektor af januar 2009 eller bankpakke 2 (formelt kaldet kreditpakken) blev vedtaget den 3. februar 2009 og er efterfølgende ændret den 1. maj 2009. Formålet med bankpakke 2 er at mindske risikoen for at sunde virksomheder og husholdninger ikke kan få finansieret deres aktiviteter.

Bankpakke 2 er et lån på 100 milliarder kr. fra den danske stat til den danske banksektor med det formål at polstre sektoren, så den har råd til at låne penge ud. Af den 100 mia. kr. store kapitalindsprøjtning til finanssektoren, er 75 mia. kr. øremærket udlån til bankerne, mens resten er forbeholdt realkreditselskaberne. Pakken skal virke i tre år, dvs. frem til januar 2012. Renten er i gennemsnit 10 pct. om året. For at få optaget lånet har staten opstillet en række krav. Det indebærer bl.a. et forbud mod aktieoptioner, så længe der er statslig kapital involveret. Derudover må bankerne kun trække 50 % fra i skat af direktionens aflønning.

Alene kreditinstitutter, der opfylder lovens krav til solvens på 8 % mv., kan søge. Det enkelte kreditinstitut betaler en individuel aftalt rente for det statslige kapitalindskud.

Det er et krav, at de kreditinstitutter, der modtager statslige kapitalindskud, ikke strammer udlånspolitikken mere, end den almindelige konjunkturudvikling tilsiger under hensyn til, at institutterne samtidig skal drive en sund og ansvarlig forretning.

Fodnoter

Eksterne henvisninger 
 Officiel pressemeddelelse: Aftalen om kreditpakken (PDF-fil) 
 www.Business.dk: Overblik over bankpakke II
 Bekendtgørelse af lov om statsligt kapitalindskud i kreditinstitutter

Danmarks økonomiske historie
Danmarks love
Richard Bergmann

Richard Leopold Bergmann (født 3. juni 1860 i København, død 9. maj 1925 sammesteds) var en dansk arkitekt, der især var knyttet til forlystelseshaven Tivoli.

Bergmann var søn af dyrlæge Carl Christian Bergmann og Adelaide Victoria Josephine Ohrt. Han blev optaget på Kunstakademiets Arkitektskole januar 1878 og tog afgang maj 1887. Han udstillede tegninger på Charlottenborg Forårsudstilling 1888, 1892 og 1902.

Bergmann var gift med Anna Sophie Frederikke Georgine Jensen (4. december 1853 i Gentofte – 7. oktober 1936 i København), datter af gartner Søren Jensen og Karen Nielsen. Han er begravet på Vestre Kirkegård, men gravstedet er nedlagt.

Værker 

 Tivolis hovedindgang mod Vesterbrogade, København (1888, sammen med Emil Blichfeldt, 1. præmie, opført 1890, delvis nedrevet 1959 (Apolloteatret, efter schalburgtage og genopbygning ved Ernst Kühn) og 1964 (Wivex))
 Højbrohus, Østergade 61, København (ca. 1896)
 Kurhuset ved Marienlyst Søbadeanstalt, Helsingør (1898-1900, 1. præmie)
 Forvalterbolig ved Roskilde Adelige Jomfrukloster (1901, fredet 1988)
 Tivolis 3. koncertsal (1902, sammen med Knud Arne Petersen, schalburgteret 1944)
 Nimb i Tivoli (1909, sammen med Knud Arne Petersen)

Projekter 
 Frilagerbygningen, København (1887, sammen med Johan Nielsen, præmieret)
 Et rigsbibliotek (1888)
 Børsbygning (1892)
 Ting- og Arresthus i Horsens (1898, 2. præmie)
 Urtekræmmerstiftelsen (ca. 1900, 2. præmie)
 Skolen på Duevej, Frederiksberg (ca. 1900, 2. præmie)
 Beboelsesejendom på Gammel Kongevej (ca. 1900, 2. præmie)
 Randers Teater (1903, 3. præmie)

Kilder 
 Weilbachs Kunstnerleksikon 1947 og 1994

Eksterne henvisninger 
 

Arkitekter fra Danmark
Personer fra København
Danskere i 1800-tallet
Danskere i 1900-tallet
Historicistiske arkitekter
Personer med tilknytning til Tivoli
Aktieoption

En aktieoption er et finansielt instrument, hvis værdi afhænger af en række forskellige faktorer, bl.a. tidshorisont, udnyttelseskurs og aktiekursen på den underliggende aktie. En aktieoption giver ret til på et på forhånd fastsat tidspunkt at erhverve en aktie til en bestemt pris (kurs). Der findes adskillige varianter af aktieoptionsordninger. Nogen kan udnyttes over lange årrækker. Andre kan kun udnyttes i snævert angivne tidsmæssige ”vinduer”. De aktieoptioner, danske ledelser typisk får, har en horisont på 3-5 år og en udnyttelseskurs på aktiens dagskurs på udstedelsestidspunktet. Det vil sige, at ejeren af optionen ved optionens udløb har ret til at købe den underliggende aktie til den kurs, der var gældende 3-5 år tidligere. Jo højere aktiekursen er på udløbstidspunktet, jo mere er optionen værd. For nogle ordninger gælder, at man får en favørkurs allerede ved tildelingen af optionen, så chancen for gevinst bliver større, men for de fleste ordninger gælder, at gevinstmuligheden afhænger af, om aktien stiger i værdi frem til det tidspunkt man kan købe aktien.

Eksterne henvisninger 
 "Kort og godt om aktieoptioner" udarbejdet af Advokatsamfundet (PDF-fil)
Aktiemarked